מקורות למסכת פסחים – דף 10

[(1) בענין איסור לימוד ואכילה סמוך לליל י"ד – שו"ע או"ח תלא:ב, מגן אברהם ס"ק ג, פמ"ג שם, מ"א ס"ק ד, מקור חיים ס"ק ב, ביאור הלכה ד"ה ולא יאכל]

(2) בענין תוד"ה שנאמר:

רש"י חולין צא: ד"ה וישכם בבקר, הגהות הב"ח יומא כח: ס"ק א

מרומי שדה כאן ד"ה ולענין קושית התוס', [פני יהושע ד"ה וכ"ת זריזין מקדימין למצות]

(3) גמרא דף ד. "בעו מיניה מרב נחמן בר יצחק המשכיר בית לחבירו בארבעה עשר על מי לבדוק ... ואם משמסר לו מפתחות חל ארבעה עשר על השוכר לבדוק", רש"י, תוס'

האם השוכר או המשכיר עובר על איסור ביב"י מן התורה? מה הם סברות שתי צדדי האיבעיא בענין חיוב בדיקה?

תוס' ר"פ ד"ה על המשכיר, [תוס' הרא"ש שם]

ר' דוד ד"ה המשכיר בית, [מהר"ם חלאווה וחי' הר"ן שם], [מאירי ד"ה וכל שהבדיקה], [רמב"ן שמות יב:יט]

רש"ש על רש"י ד"ה חובת הדר

[שפת אמת ד"ה בעי מיני' מרנב"י]

שיטת רש"י – רש"י ה: ד"ה ד"ה לפי שנאמר ולא יראה לך, רש"י ריש דף מו: ד"ה לא זהו חמץ, ביאור הגר"א על השו"ע או"ח תמג:ב, [מג"א שם ריש ס"ק ה]

(3) מה הסברא של מסקנת הגמרא שהחיוב תלוי במסירת מפתח?

תוס' ר"פ ד"ה ואם משמסר לו מפתחות, [מהר"ם חלאווה ד"ה אם משמסר, ר' דוד ד"ה אם עד שלא מסר]

ר"ן ד"ה המשכיר בית לחבירו בי"ד

ספר המכתם ד"ה אם משמסר

ספר תמים דעים (להראב"ד) סימן לד

[נידון בקושיות התוס' על שיטת רש"י בשיעור הבא, בע"ה.]

מרומי שדה מסכת פסחים דף ד עמוד א

ולענין קושית התוס', יש לדעת דכאן מיירי רק בזריזות דהכנה למצוה. דאילו בגוף המצוה למדנו מדכתיב ושמרתם את המצות, מצוה הבאה לידך אל תחמיצנה. אלא דמיירי בהכנה. והיינו דלמדין במצות מילה שיהא בבוקר, והרי אסור למול עד הנץ החמה כדתנן במגילה דף כ' ע"א, אלא דבהכנה מיירי. וכן הא דבדיקת חמץ אינה אלא הכנה למצוה דמשש שעות ולמעלה. אבל אם הגיע זמן המצוה בלילה. אין שום סברא להמתין על היום. ומשו"ה אם לא היה הדין דאל יצא יחידי בלילה, היתה המצוה על אברהם ללכת בלילה, ולא משום זריזות דהכנה, אלא כדי לצאת ידי חובתו במצוה שבאה לידו, לפי הדרשה ושמרתם את המצות, את המצות, מצוה שבאה לידך על תחמיצנה. אבל כיון שאסור לצאת יחידי בלילה, לא נתחייב לצאת אלא בשעה שבני אדם מצויין בדרך. והוא השכים לחבוש את חמורו בבוקר, היינו משום שהכין את הילוכו אז ולא קודם:

שולחן ערוך אורח חיים סימן תמג סעיף ב

ישראל שהיה בידו חמצו של ישראל אחר בפקדון, יעכבנו עד שעה חמישית, ואם לא בא בעליו ימכרנו לא"י; ואם לא מכרו חייב לבערו בזמן איסורו, אפילו אם אינו חייב באחריותו.

מגן אברהם סימן תמג ס"ק ה

אינו חייב באחריתו. אף על גב דהוא אינו עובר עליו מ"מ יבערנו שלא יעבור עליו המפקיד ואף על גב דאפש' שהמפקיד מכרו לעכו"ם בענין שלא יעבור עליו מ"מ אין ספק מוצי' מידי ודאי ושמא לא מכרו לפיכך חייב לבער (ב"ח)...

ביאור הגר"א אורח חיים סימן תמג סעיף ב

ואם לא מכרו כו'. למד זה ממ"ש ה' ב' אבל אתה רואה כו' וערש"י שם שפי' של אחרים א"י וכ"י בכ"מ מ' דבשל ישראל אסור מדל"ק אבל שאינו שלך אתה רואה ואוקמי' שם בשלא קיבל אחריות וכן שם ו' א' חמצו של א"י עושה כו' וע' רש"י ד"ה חמצו כו' משמע דבישראל צריך לבער דלא כב"ח ומ"א:

תמים דעים סימן לד

ומסירת מפתח לא קנה לפי הסוגיא של בבא קמא לא לענין מקח וממכר ולא לענין שכירות. ואעפ"י שלענין ביעור חמץ תלו את הדבר במסירת מפתח, לא מפני שקנה אותה בכך אלא מפני שסלק המשכיר את עצמו מאותו חמץ וכמי שהפקירו דמי דאסח דעתיה מיניה וקם ליה ברשות שוכר והשוכר שבא ברשותו עליו לבערו הלכך אם מסר לו מפתח קודם ארבעה עשר על השוכר לבדוק. ובאתרא דנהיגי למקנא לגמרי קני כדאמרינן לענין סיטומתא.

ספר המכתם מסכת פסחים דף ד עמוד א

אם משמסר לו מפתה הל ארבעה עשר וכו׳. וקשיא דהכא משמע דמסירת מפתח קונה, והתם בבבא קמא בפרק שור שנגח גרסינן המוכר בית לחבירו כיון שמסר לו מפתח קנה, ופריך היכי דמי אי בכספא ליקני בכספא, אי בחזקה ליקני בחזקה. ותריץ לעולם בחזקה וצריך למימר ליה לך חזק וקני וכיון שמסר לו מפתח לא צריך למימר ליה לך חזק וקני, אלמא מסירת מפתח אינה קונה. ולא מצינן למימר דשאני שכירות מדין מכירה, דהא אמרינן בבבא מציעא כשם שהקרקע נקנית בכסף ובשטר ובחזקה כך שכירות קרקע נקנית בכסף ובשטר ובחזקה. וי״מ דהכא נמי איירי בחזקה. ואחרים מתרצי׳ דאף על גב דמסירת מפתח אינה קונה ויכול לחזור בה, אפילו הכי כיון שמסר לו מפתח גלי דעתיה דשוכר דניחא ליה לקיומי מצות הבדיקה, דמשכיר גופיה היאך יבדוק ,והוא אין בידו מפתח. מיהו הביטול יש אומרים שהוא על המשכיר דחמץ שלו היה. ויש אומרים דעל השוכר לבטל דקנייה אגב ביתיה.

שפת אמת מסכת פסחים דף ד עמוד א

שם בגמ' בעי מיני' מרנב"י המשכיר בית לחבירו כו' לכאורה נראה הספק אי הבדיקה היא משום בל יראה כרש"י ור"ן ולכך על המשכיר לבדוק דהוא עובר שהחמץ שלו או משום דילמא אתי למיכל ולכך חיוב בדיקה על השוכר דברשותי' קאי ויאכל אמנם נראה דאף לרש"י משום ב"י אמת שאם לא יבדוק השוכר יצטרך המשכיר לבדוק וכן לתוס' להיפוך אי לא יבדוק המשכיר יצטרך השוכר לבדוק ומ"מ מספקא להו על מי הטילו חכמים הטירחא אי על בעל החמץ אי על בעל הבית וכן מבואר הפי' בלשון רש"י ז"ל ואם תקנת חכמים הי' על בעל החמץ אף על גב דעכשו אין טעם חיוב הבדיקה עבורו מ"מ הטורח מוטל עליו וכן להיפוך כנ"ל אך לפ"ז לכאורה היה נראה דהטורח על המשכיר דהא לולי שנתן שם חמץ לא הי' חיוב בדיקה וגרם הוא הבדיקה אבל השוכר לולי שכירתו הי' ג"כ הבדיקה על המשכיר וכן נראה באמת כוונת הגמ' במה דדחי מזוזה חובת הדר הוא דבס"ד הי' סבר דגם במזוזה אם לא עשה השוכר בע"כ יעשנו המשכיר אף על גב שאין דר בו רק הטורח מוטל על מי שדר בה ומשני דהתם שאני דבלי שידור השוכר הי' נפטר לגמרי ממזוזה ונמצא הוא גורם קביעת המזוזה אבל כאן בלי השכירות ג"כ הי' מחויב לבדוק אך לפ"ז צ"ע טעם הספק שיהי' חיוב הבדיקה על השוכר ונראה דלשיטת התוס' דהטעם הוא משום דלמא אתי למיכל א"כ הא דלא מהני שיסגור הבית ויצניע המפתח ע"כ משום לא פלוג וכיון שנתחייב בבדיקה לא מהני עצה אחרת לבטל החשש דאתי למיכל ולכך הכא כיון דהשכירו לאחר שאין הבית שלו ג"כ שוב מהני מה שאינו דר בו לסלק מעליו חיוב הבדיקה דעיקר התקנה הי' רק בבית שלו כנ"ל ולכך פשיט ג"כ דאותו חשש דאתי למיכל תליא בשעת חלות הבדיקה דמי שבידו המפתח עליו שייך לחוש דאתי למיכל כנ"ל:

ולכאורה הי' נראה דהאיבעיא היא מצד דיני ממונות דשוכר ומשכיר דיש דברים המוטלין על המשכיר ויש על השוכר כדאי' בב"מ (ק"א ב) ומסופק בטורח הבדיקה למי הוא אי על המשכיר שגרם הבדיקה ע"י חמץ שלו או על השוכר כיון דאינו מעשה אומן ושייך להשוכר ולהכי לא מבעיא להו במוכר אלא במשכיר אך מרש"י ל"מ כן גם מלשון הגמ' דאיסורא ברשותי' קאי משמע דלא איירי מדין הממון רק מחיוב הבדיקה ומ"ש דחמירא דידי' הוא נראה דמ"מ לא עלה ע"ד הבעיין דאם אחד ישתמש חמץ בבית חבירו שאינו שלו דיתחייב לבדוק רק במשכיר כיון דהי' הבית שלו ג"כ בעת תשמיש החמץ ונמצא דכלל הספק הוא אי הוטל הבדיקה על בעל החמץ וכיון דשלו הוא והחמץ מונח בביתו נתחייב לבודקה בתחילת י"ד או דחיוב בדיקה רק על מי שידור בו בימות הפסח וכ"כ התו' דהספק הוא כיון שחל החיוב שעה א' על המשכיר, אלא דלכאורה קשה לפ"ז ל"ל טעמא דחמירא דידי' הוא ונראה דנהי דבתחילת י"ד הבית שלו מ"מ י"ל כיון דמשכירו על החג מה בכך דעתה שלו הוא הא כל הבדיקה צורך החג הוא אך כיון דהחמץ שלו נמצא פוטר עצמו ע"י שמשכיר הבית וחכמים תיקנו לבער החמץ ע"י בדיקה לא ע"י עצה אחרת אבל אם לא הי' החמץ שלו כגון בשוכר א' יוצא ושוכר אחר נכנס [והשוכר הראשון לא נשתמש חמץ בהבית] א"כ אף דליל י"ד הי' שעה א' של המשכיר מ"מ מה שצריך לבדוק חמץ שאינו שלו מצד חששא דאכילה בחג נקרא רק צורך החג וכיון שעל החג משכירו לא חל עליו כלל הבדיקה כדכתיבנא ונ"מ לדינא בזה דגם למ"ש התוס' הנ"ל י"ל דדוקא משכיר כיון דעדיין גוף הבית שלו לא פקע ממנו חיוב הבדיקה שחל עליו פ"א אבל מוכר אף דחל שעה א' מ"מ כיון דעתה יוצא הבית לגמרי מרשותו פטור מלבדוק: